
DECIZIA nr.3/ 
din __ iulie  2026
			
[bookmark: _Hlk225354841]Cu privire la aprobarea Regulamentului de organizare, 
[bookmark: _Hlk236646850]funcționare și administrare a Școlii Sportive raionale Orhei 

În temeiul art. 43 alin. (1) lit. r) și art. 46 din Legea nr. 436/2006 privind administrația publică locală, Codul educației al Republicii Moldova nr. 152/2014, art.10 din Legea nr. 110/2025 cu privire la educația fizică și sport, pct.8 din Hotărârea Guvernului nr. 53/2026 pentru aprobarea Regulamentului de organizare și funcționare a școlilor sportive, în scopul asigurării cadrului normativ instituțional necesar organizării și funcționării Școlii Sportive raionale Orhei, eficientizării procesului de pregătire sportivă, consolidării managementului instituțional și implementării politicilor publice în domeniul educației fizice și sportului, Consiliul raional Orhei
                                                                 DECIDE  

1. Se aprobă Regulamentul de organizare, funcționare și administrare a Școlii Sportive raionale Orhei, conform anexei nr.1.
2. Se aprobă Nomenclatorul serviciilor contra plată prestate de Școala sportivă raională Orhei, conform anexei nr.2.
3. Se aprobă statul de personal al Școlii Sportive raionale Orhei......................., conform anexei nr.3.
4. Directorul Școlii Sportive raionale Orhei (dul Vitalie Patraș) va aduce la cunoștință angajaților instituției prevederile prezentul Regulament. 
5. Prezenta decizia, intră în vigoare la data includerii în Registrul de Stat al Actelor Locale, se aduce la cunoștință publică, se comunică Școlii Sportive raionale Orhei în termen de 10 zile de la adoptare și poate fi contestată cu cerere prealabilă adresată Consiliului raional Orhei, în termen de 30 zile de la comunicare, în corespundere cu prevederile Codului administrativ al Republicіі Moldova nr. 116/2018.
6. Vicepreședintele raionului dul Sergiu Aga, comisia consultativă de specialitate economie, buget şi finanţe (preşedinte dl Valeriu Busuioc) vor asigura controlul executării prezentei decizii.


Preşedintele şedinţei	
						
Secretarul Consiliului Raional					Serghei Caraman


Coordonat:	              V. Uncu – preşedintele  raionului 
Vizat: 			S.Caraman-secretarul Consiliului Raional
S.Aga   – vice preşedintele  raionului
	                            M.Bătrîncea – șef, Serviciul Juridic






Elaborat:M.Bătrîncea




Anexa nr.1
Aprobat
prin Decizia consiliului raional Orhei
nr.________din_________2926


REGULAMENT
de organizare, funcționare și administrare a Școlii Sportive raionale Orhei

Prezentul Regulament stabilește cadrul juridic, organizatoric și funcțional de organizare, administrare și desfășurare a activității Școlii Sportive raionale Orhei, reglementează organizarea procesului instructiv-sportiv, competențele fondatorului și ale organelor de conducere, statutul personalului și al elevilor sportivi, precum și raporturile juridice necesare realizării misiunii instituției, în conformitate cu Codul educației al Republicii Moldova nr. 152/2014, Legea nr. 110/2025 cu privire la educația fizică și sport și Hotărârea Guvernului nr. 53/2026. 
CAPITOLUL I
DISPOZIȚII PRELIMINARE
Articolul 1. Domeniul de reglementare
(1) Prezentul Regulament reglementează organizarea și funcționarea Școlii Sportive raionale Orhei (în continuare – Școala sportivă).
[bookmark: _Hlk236235207](2) Regulamentul stabilește:
a) statutul juridic al instituției;
b) scopul, misiunea și obiectivele acesteia;
c) principiile de organizare și funcționare;
d) structura organizațională;
e) competențele fondatorului și ale organelor de conducere;
f) organizarea procesului instructiv-sportiv;
g) drepturile și obligațiile personalului și ale elevilor sportivi;
h) modul de administrare a patrimoniului și resurselor financiare;
i) alte aspecte necesare funcționării instituției.
(3) Prevederile prezentului Regulament sunt obligatorii pentru întreg personalul Școlii sportive, membrii Consiliului de administrație, elevii sportivi, părinții sau reprezentanții legali ai acestora și pentru alte persoane implicate în activitatea instituției.
Articolul 2. Scopul adoptării Regulamentului
Prezentul Regulament este elaborat în scopul:
a) implementării prevederilor Legii nr. 110/2025 cu privire la educația fizică și sport;
b) aplicării Hotărârii Guvernului nr. 53/2026;
c) asigurării unui management instituțional eficient și responsabil;
d) delimitarea competențelor organelor de conducere și administrare;
e) organizării unitare a procesului instructiv-sportiv;
f) asigurării accesului echitabil la educația sportivă;
g) dezvoltării sportului pentru toți, a sportului de performanță și a sportului adaptat;
h) utilizării eficiente și transparente a patrimoniului și mijloacelor financiare publice;
n) protecției drepturilor și intereselor legitime ale elevilor sportivi.
Articolul 3. Statutul juridic al Școlii sportive
(1) Școala sportivă este instituție publică de învățământ extrașcolar, cu personalitate juridică, fondată de Consiliul raional Orhei.
(2) Școala sportivă își desfășoară activitatea în domeniul educației fizice și sportului și face parte din sistemul național de învățământ extrașcolar.
(3) Ca structură, școala sportive raională Orhei este instituită de tipul Școală sportivă             polisportivă – care practică mai multe ramuri sportive/probe de sport
(3) Școala sportivă dispune de:
a) patrimoniu transmis în administrare de fondator;
b) conturi trezoreriale;
c) ștampilă cu Stema de Stat a Republicii Moldova;
d) simboluri proprii, aprobate în condițiile legii;
e) alte elemente de identificare.
(4) Școala sportivă beneficiază de autonomie instituțională, organizatorică și metodică în limitele competențelor stabilite de legislație și de prezentul Regulament.
Articolul 4. Cadrul juridic de activitate
(1) Școala sportivă își desfășoară activitatea în conformitate cu:
a) Constituția Republicii Moldova;
b) Codul educației al Republicii Moldova nr. 152/2014;
c) Legea nr. 110/2025 cu privire la educația fizică și sport;
d) Hotărârea Guvernului nr. 53/2026 pentru aprobarea Regulamentului de organizare și                            funcționare a școlilor sportive;
e) Legea nr. 436/2006 privind administrația publică locală, Legea nr. 181/2014 privind finanțele publice publice și responsabilității bugetar fiscal; Legea salarizării nr. 270/2018;   Codul muncii nr.154/2003, și alte acte normative incidente;
f) deciziile fondatorului;
g) prezentul Regulament.
(2) În cazul modificării legislației, prevederile prezentului Regulament se aplică în măsura în care nu contravin actelor normative cu forță juridică superioară.
Articolul 5. Noțiuni de bază
În sensul prezentului Regulament, noțiunile utilizate au semnificația prevăzută de Codul educației al Republicii Moldova, Legea nr. 110/2025 cu privire la educația fizică și sport și Hotărârea Guvernului nr. 53/2026 pentru aprobarea Regulamentului de organizare și   funcționare a școlilor sportive.
Articolul 6. Scopul și misiunea Școlii sportive
(1) Scopul Școlii sportive constă în organizarea și desfășurarea procesului instructiv-sportiv în vederea pregătirii multilaterale a copiilor și tinerilor, dezvoltării aptitudinilor sportive, identificării și promovării sportivilor de perspectivă și formării rezervelor pentru sportul de performanță.
(2) Misiunea Școlii sportive constă în asigurarea unui proces continuu și calitativ de pregătire sportivă a copiilor și tinerilor, promovarea unui mod sănătos de viață, dezvoltarea armonioasă a personalității prin sport, identificarea și formarea sportivilor de perspectivă și crearea condițiilor necesare pentru practicarea sportului pentru toți, a sportului de performanță și a sportului adaptat.
Articolul 7. Obiectivele instituției
Școala sportivă urmărește realizarea următoarelor obiective:
a) atragerea copiilor și tinerilor la practicarea sistematică a sportului;
b) dezvoltarea capacităților motrice, fizice și psihologice ale elevilor sportivi;
c) formarea deprinderilor de viață sănătoasă;
d) pregătirea sportivă inițială, avansată și de performanță;
e) dezvoltarea sportului pentru toți;
f) identificarea și susținerea sportivilor talentați;
g) participarea la competiții sportive locale, naționale și internaționale;
h) promovarea valorilor fair-play-ului, integrității și eticii sportive;
j) asigurarea incluziunii persoanelor cu dizabilități în activitățile sportive;
i) colaborarea cu federațiile sportive, instituțiile de învățământ și comunitatea.
Articolul 8. Principiile de organizare și funcționare
Activitatea Școlii sportive se organizează și se desfășoară cu respectarea următoarelor principii:
a) legalității;
b) autonomiei instituționale;
c) bunei guvernări;
d) transparenței procesului decizional;
e) responsabilității manageriale;
f) eficienței și economicității utilizării fondurilor publice;
g) interesului superior al copilului;
h) accesului egal la educație și sport;
i) nediscriminării și egalității de șanse;
j) incluziunii sociale;
k) integrității și eticii profesionale;
l) sportului curat și respectării normelor antidoping;
m) fair-play-ului;
n) protecției sănătății și securității elevilor sportivi;
o) colaborării cu familia, comunitatea și federațiile sportive.
Articolul 9. Domeniile de activitate
Școala sportivă își desfășoară activitatea în următoarele domenii:
a) organizarea procesului instructiv-sportiv;
b) selecția și pregătirea elevilor sportivi;
c) organizarea și participarea la competiții sportive;
d) promovarea sportului pentru toți;
e) dezvoltarea sportului de performanță;
f) dezvoltarea sportului adaptat;
g) organizarea cantonamentelor și altor activități de pregătire sportivă;
h) colaborarea cu autoritățile publice, federațiile sportive și alte organizații naționale și internaționale;
i) prestarea serviciilor contra plată în condițiile legislației și ale prezentului Regulament;
j) alte activități prevăzute de lege.
Articolul 10. Organizarea activității instituției
(1) Activitatea Școlii sportive se organizează pe baza:
a) planului de dezvoltare instituțională;
b) planului anual de activitate;
c) planului de învățământ;
d) planului anual de pregătire sportivă;
e) calendarului competițional;
f) altor documente de planificare prevăzute de legislație.
(2) Documentele prevăzute la alin. (1) se elaborează de administrația Școlii sportive, se examinează de Consiliul de administrație și se aprobă de director, dacă legea sau prezentul Regulament nu prevede altfel.
(3) Școala sportivă își organizează activitatea în colaborare cu fondatorul, autoritățile administrației publice, federațiile sportive, instituțiile de învățământ și alte organizații interesate.

[bookmark: _Hlk236235350]CAPITOLUL II
СOMPETENȚELE FONDATORULUI ȘI ALE ORGANELOR DE CONDUCERE 
Articolul 11. Fondatorul.
1) Fondatorul Școlii sportive este Consiliul raional Orhei.
(2) Fondatorul exercită drepturile și obligațiile prevăzute de legislație în raport cu instituția publică fondată.
(3) În calitate de fondator, Consiliul raional asigură cadrul juridic, organizațional, patrimonial și financiar necesar pentru organizarea și funcționarea Școlii sportive.
Articolul 12. Competențele fondatorului
(1) Fondatorul exercită următoarele atribuții:
a) aprobă Regulamentul de organizare și funcționare a Școlii sportive, precum și modificările    și completările acestuia;
b) aprobă Structura, organigrama și efectivul-limită de personal ale școlilor sportive;
c) numește în bază de concurs directorul Școlii sportive pentru un termen de cinci ani și-l eliberează din funcție, în condițiile stabilite de legislație;
d) aprobă normele didactice pentru antrenori, dacă depășesc 18 ore săptămânal, la grupele de performanță, pentru director, precum și pentru directorul adjunct;
e) asigură transmiterea patrimoniului necesar desfășurării activității instituției;
f) aprobă planurile și actele instituției, în cazurile prevăzute de legislație;
[bookmark: _Hlk236388243]g) asigură finanțarea instituției din bugetul raional, în limita mijloacelor aprobate;
h) exercită controlul asupra administrării patrimoniului public transmis instituției;
i) asigură supravegherea și exercită controlul asupra activității școlilor sportive;
j) monitorizează activitatea metodică, implementarea curricula pentru probele de sport practicate și coordonează atestarea cadrelor didactice;
k) examinează rapoartele privind activitatea Școlii sportive;
l) aprobă nomenclatorul serviciilor contra plată și tarifele acestora, elaborat de către consiliul de administrare;
m) coordonează anual planul veniturilor și utilizării mijloacelor financiare încasate din servicii contra plată
n) coordonează organizarea în cadrul instituțiilor de învățământ secundar general, clase specializate pe ramuri de sport
o) coordoneazăz programul de funcționare a claselor specializate, precum și cheltuielile de întreținere, elaborate și aprobate de către administrația școlii sportive, în colaborare cu administrația instituției de învățământ secundar general;
p) coordonează programul de desfășurare a pregătirii sportive și a competițiilor, precum și    accesul în bazele sportive publice;
r) examinează raportul financiar și narativ, prezentat anual de școala sportivă  cu privire la activitatea desfășurată.
s) exercită alte atribuții stabilite de legislație.
Articolul 13. Drepturile și obligațiile fondatorului
(1) Fondatorul are dreptul:
a) să solicite informații privind activitatea Școlii sportive;
b) să verifice modul de administrare a patrimoniului public transmis instituției;
c) să examineze rezultatele activității instituției;
d) să adopte decizii în limitele competențelor sale legale.
(2) Fondatorul este obligat:
a) să respecte autonomia instituției în organizarea și realizarea procesului instructiv-sportiv;
b) să asigure condițiile necesare funcționării instituției, în limita competențelor și  posibilităților financiare;
c) să asigure utilizarea patrimoniului public conform destinației acestuia.
Articolul 14. Responsabilitatea fondatorului
(1) Fondatorul poartă responsabilitatea pentru exercitarea atribuțiilor ce îi revin potrivit legislației în domeniul administrării instituțiilor publice.
(2) Fondatorul nu substituie conducerea executivă a Școlii sportive și nu exercită atribuțiile directorului sau ale organelor interne ale instituției.

Articolul 15. Relațiile instituției cu fondatorul
(1)   Școala sportivă prezintă fondatorului informațiile și rapoartele solicitate în limitele competențelor acestuia.
(2)  Directorul Școlii sportive asigură executarea actelor administrative emise de fondator în condițiile legislației.
(3)  Deciziile fondatorului sunt obligatorii pentru Școala sportivă în măsura în care sunt emise în limitele competențelor legale.

Secțiunea 1. Conducerea școlii sportive,
personalul și organele de conducere
Articolul 16. Directorul 
(1) Directorul și directorul adjunct al școlii sportive activează în conformitate cu prevederile Codului Educației al Republicii Moldova nr. 152/2014.
(2) Numirea în funcția de director se face prin concurs organizat de către fondator, pentru un termen de cinci ani, desfășurat în conformitate cu prevederile cadrului normativ.
(3) Directorul exercită conducerea școlii sportive, în conformitate cu cadrul normativ.
Articolul 17. Atribuțiile directorului
(1) asigură evaluarea și monitorizarea permanentă a activității instructiv-educative;
(2) coordonează și este responsabil de întreaga activitate educațională și administrativă a instituției, precum și de modul de utilizare și păstrare a patrimoniului acesteia;
(3) asigură siguranța elevilor sportivi înregistrați, precum și a personalului angajat pe perioada aflării în incinta școlii sportive;
(4) asigură aplicarea corectă a deciziilor consiliului profesoral și ale consiliului de administrație;
(5) asigură aplicarea normelor privind protecția muncii, de protecție civilă și de pază contra incendiilor, precum și respectarea condițiilor privind normele de igienă;
(6) asigură evidența, completarea și păstrarea documentației care vizează personalul angajat;
(7) asigură gestionarea mijloacelor financiare și administrarea patrimoniului, în conformitate cu principiul bunei guvernanțe;
(8) elaborează și prezintă organelor de conducere ale școlii sportive documente de planificare și de raportare bugetară;
(9) prezintă anual fondatorului raportul financiar și narativ cu privire la activitatea desfășurată.
(10) prezintă semestrial fondatorului raportul cu privire la veniturile încasate și modul de utilizare a acestora.
(11) elaborează anual planul veniturilor și utilizării mijloacelor financiare încasate din servicii contra plată, care se aprobă de către consiliul de administrație și se coordonează cu fondatorul.
(12) elaborează schema de încadrare a personalului școlii sportive și stabilește, prin fișa postului, obligațiile de serviciu ale personalului angajat;
(13) încheie contracte individuale de muncă cu personalul angajat și emite ordine cu privire la concediile de odihnă și concediile neplătite ale personalului didactic, didactic auxiliar și nedidactic, în baza solicitărilor scrise ale acestora și în conformitate cu cadrul normativ;
(14) aprobă fișele posturilor pentru personalul din subordine, conform actelor normative;
(15) stimulează și promovează personalul didactic, didactic auxiliar și nedidactic pentru dezvoltare profesională și continuă;
(16) numește și eliberează din funcție personalul didactic, didactic auxiliar și nedidactic, în conformitate cu prevederile cadrului normativ;
(17) prezintă propuneri pentru elaborarea bugetului instituției;
(18) prezintă fondatorului propuneri pentru elaborarea programelor de buget și note cu privire la executarea bugetului;
(19) monitorizează modul de încasare a veniturilor, buna funcționare a bunurilor aflate în administrare, precum și evidența contabilă;
(20) stimulează, pentru performanțe, personalul și elevii sportivi, în conformitate cu actele normative;
(21) aplică sancțiuni pentru abaterile disciplinare săvârșite de către personalul instituției.
Articolul 18. Directorul adjunct
(1) Directorul adjunct al școlii sportive este angajat de către director. Funcția de director adjunct se ocupă prin concurs. Directorul adjunct al școlii sportive este numit pentru un termen de cinci ani.
(2) Directorul și directorul adjunct are dreptul la activitate didactică în conformitate cu cadrul normativ.
Articolul 19. Organele de conducere ale școlii sportive 
(1) Organele de conducere ale școlii sportive sunt:
a) consiliul de administrație;
b)  consiliul profesoral.
Secțiunea a 2-a. Consiliul de administrație
        Articolul 20. Consiliul de administrație este organul colegial care are rolul de decizie în domeniul administrativ și activează în conformitate cu regulamentul-cadru, aprobat de către autoritatea publică centrală de specialitate.




Articolul 21. Componența consiliului de administrație
(1) Componența nominală a consiliului de administrație se aprobă prin ordin al directorului instituției;
(2) Membrii consiliului de administrație sunt desemnați pentru un termen de cinci ani, după cum urmează:
a) director;
b) un director adjunct, nominalizat de director; 
c) un reprezentant delegat de fondator;
d) 1-3 reprezentanți ai personalului didactic, delegați de consiliul profesoral;
e) 1-3 părinți ai elevilor sportivi;
f) un reprezentant al elevilor sportivi.
(3) Conducerea consiliului de administrație este exercitată de către un membru al acestuia, altul decât directorul instituției, ales la prima ședință prin vot secret, cu votul majorității membrilor.
Articolul 22. Atribuțiile Consiliul de administrație
(1) Consiliul de administrație are următoarele atribuții:
a) participă, prin reprezentanții săi, în comisia de concurs pentru desemnarea directorului instituției de învățământ;
b) participă, prin reprezentanții săi, la evaluarea directorului Școlii sportive;
c) avizează bugetul instituției;
d) aprobă planul de dezvoltare al instituției;
e) gestionează resursele financiare provenite din alte surse decât cele bugetare;
f) aprobă componența internă a planului-cadru la nivelul instituției;
g) avizează normele de completare a grupelor, numărul de grupe și schema de încadrare a personalului instituției.
(2) Prezența la ședințele consiliului de administrație este obligatorie.
(3) Directorul instituției desemnează, din rândul personalului didactic al instituției, secretarul consiliului de administrație, acesta neavând drept de vot.
(4) Hotărârile consiliului de administrație se adoptă cu majoritatea simplă a voturilor celor prezenți.
(5) Activitatea și hotărârile consiliului de administrație se consemnează în procese-verbale și se semnează de către toți membrii consiliului prezenți la ședință.
Secțiunea a 3-a. Consiliul profesoral
Articolul 23. Consiliul profesoral
(1) [bookmark: _Hlk236380934]Consiliul profesoral este organul de conducere cu rolul de decizie în domeniul educațional. Acesta este format din personalul didactic al instituției.
(2) Consiliul profesoral este condus de către director sau, la decizia directorului, de către directorul adjunct.
(3) Consiliul profesoral se întrunește la necesitate, dar nu mai rar de o dată pe trimestru.

Articolul 24. Atribuțiile Consiliului profesoral
(1)  Consiliul profesoral are următoarele atribuții:
a) elaborează raportul de evaluare internă a procesului educațional;
b) examinează probleme legate de conținutul și de organizarea procesului educațional;
c) deleagă reprezentanți ai personalului didactic în consiliul de administrație.
(2) Sesizările cu privire la cazurile înregistrate de bullying, hărțuire și încălcarea drepturilor elevilor sportivi sunt analizate de comisia de etică instituită la nivelul școlii sportive, cu participarea reprezentanților fondatorului.
Secțiunea a 4-a. Personalul didactic
Articolul 24. Activitatea didactică
(1) În școala sportivă, funcţiile didactice sunt:  antrenor principal, antrenor superior, antrenor-instructor, maistru-instructor, antrenor.
(2) În școlile sportive, activitatea didactică se realizează de către antrenori specializați la disciplina sportivă respectivă. 
(3) Cerințele minime de calificare pentru ocuparea funcțiilor didactice în școlile sportive se stabilesc în conformitate cu prevederile Codului educației al Republicii Moldova nr. 152/2014.
(4) Numirea și eliberarea din funcție a personalului didactic în școlile sportive se face în conformitate cu prevederile cadrului normativ.
(5) În cadrul școlilor sportive activează cadre didactice specializate pentru o ramură/probă de sport, care sunt acreditate cu calificarea respectivă și/sau dețin grade didactice conferite în modul/condițiile stabilite de către autoritatea publică centrală de specialitate.
(6) Federațiile sportive naționale și ligile profesioniste pot delega specialiști la disciplina sportivă pentru care activează, la solicitarea școlilor sportive.
(7) Normele didactice pentru antrenori, dacă depășesc 18 ore săptămânal, la grupele de performanță, pentru director, precum și pentru directorul adjunct sunt aprobate de către fondator, în conformitate cu prevederile cadrului normativ.
Articolul 25. Atribuțiile personalului didactic
(1) Personalul didactic are următoarele atribuții:
a) asigură eficacitatea și calitatea procesului instructiv-educativ în școala sportivă;
b) elaborează curricula/programele de instruire.
c) organizează și realizează procesul instructiv-educativ, diferențiat și individualizat;
d) participă la ședințele consiliilor și comisiilor din care face parte;
e) participă la instruirile și ședințele pe subiectul antidoping.

Secțiunea a 5-a. Personalul didactic auxiliar
și nedidactic
[bookmark: _Hlk236386998]Articolul 26. Componența personalului didactic auxiliar și nedidactic
(1) [bookmark: _Hlk236385627][bookmark: _Hlk236385651]Componența personalului didactic auxiliar și nedidactic se determină în funcție de specificul școlii sportive și de ramurile de sport care se practică, conform statelor-tip de personal ale școlilor sportive, aprobate de către autoritatea publică centrală de specialitate.
(2) Personalul didactic auxiliar este format din:
a) bibliotecar şcolar;
b) informatician;
c) laborant;
d) instructor extraşcolar;
e) instructor-animator;
f) asistent al educatorului/antrenorului.
(3) Personalul nedidactic este format din:
a) secretar;
b) asistent medical;
c) kinetoterapeut;
d) tehnician;
e) administrator de patrimoniu;
f) administrator financiar (contabil);
g) alt personal administrativ gospodăresc, auxiliar şi de deservire cu titluri de funcţii conform Clasificatorului ocupațiilor din Republica Moldova.

Capitolul III
FINANȚAREA ȘCOLII SPORTIVE

Articolul 27. Finanțarea școlilor sportive 
(1) Finanțarea școlilor sportive se efectuează în conformitate cu prevederile Legii finanțelor publice și responsabilității bugetar-fiscale nr. 181/2014 și ale art. 39 din Legea nr. 110/2025 cu privire la educația fizică și sport.
(2) finanțarea instituției este asigurată din bugetul raional, în limita mijloacelor aprobate;
(3) Sursele de finanțare a școlilor sportive publice se pot constitui din:
a) mijloace financiare alocate de la bugetul de stat;
b) venituri obținute din executarea lucrărilor şi prestarea serviciilor contra plată;
c) darea în locațiune a patrimoniului public;
d) donaţii, sponsorizări şi alte mijloace băneşti intrate în posesia școlii sportive prin   serviciul guvernamental de plăți electronice (Mpay);
e) proiecte finanțate din surse externe;
f) alte venituri realizate în condițiile legii.
       (4)   Donațiile sub formă de mijloace financiare oferite Școlii sportive vor fi utilizate conform Regulamentul privind utilizarea donațiilor sub formă de mijloace financiare oferite instituțiilor de învățământ preșcolar, primar, secundar (ciclul I și ciclul II) și instituțiilor de învățământ extrașcolar (școlile sportive), aprobat prin Hotărîrea Guvernului nr.507/2024. 

 
Articolul 28. Servicii contra plată
(1) Școlile sportive pot presta servicii contra plată în domeniul educației fizice și sportului, în conformitate cu nomenclatorul serviciilor contra plată, elaborat de către consiliul de administrare și aprobat de fondator, care stabilește tipurile de servicii, condițiile de prestare și mărimea tarifelor.
(2) Prestarea serviciilor contra plată nu va afecta activitatea educațională de bază și nu va limita accesul gratuit al elevilor încadrați în programele de instruire sportivă. Prestarea serviciilor contra plată se efectuează conform unui orar distinct, stabilit și aprobat de către director.
(3) Încasarea mijloacelor financiare pentru serviciile prestate contra plată se efectuează exclusiv prin intermediul serviciului guvernamental de plăți electronice (Mpay) în conturile instituției, deschise conform cadrului legal.
(4) Este interzisă încasarea în numerar a plăților pentru serviciile prestate contra plată.
(5) Mijloacele financiare obținute din prestarea serviciilor contra plată se utilizează strict conform destinației și în funcție de necesitățile instituției, pentru asigurarea procesului educațional, întreținerea și modernizarea bazei materiale și sportive, achiziția echipamentelor și a materialelor didactice, precum și pentru alte cheltuieli aferente activității școlii.
(6) Directoru Școlii sportive prezintă semestrial fondatorului raportul cu privire la veniturile încasate și modul de utilizare a acestora.





CAPITOLUL III
ORGANIZAREA PROCESULUI INSTRUCTIV-SPORTIV
Articolul 29. Organizarea procesului instructiv-sportiv
(1) Procesul instructiv-sportiv reprezintă activitatea de bază a Școlii sportive și se organizează în conformitate cu Codul educației al Republicii Moldova, Legea nr. 110/2025 cu privire la educația fizică și sport, Hotărârea Guvernului nr. 53/2026, programele de pregătire sportivă, planurile de învățământ și prezentul Regulament.
(2) Procesul instructiv-sportiv se organizează și se desfășoară astfel încât să asigure:
a) dezvoltarea armonioasă a personalității elevilor sportivi;
b) dezvoltarea calităților motrice și a aptitudinilor sportive;
c) formarea deprinderilor tehnice și tactice specifice disciplinei sportive;
d) promovarea unui mod sănătos de viață;
e) selectarea și pregătirea sportivilor de perspectivă;
f) participarea elevilor sportivi la competițiile sportive potrivit nivelului de pregătire. 
(3) Planificarea activității instructiv-educative în cadrul școlilor sportive se realizează în conformitate cu planul-cadru de pregătire sportivă, conform curricula pe probe sportive, calendarului competițional al instituției și calendarului competitional cu respectarea principiilor continuității, individualizării pregătirii sportive, progresivității, siguranței, protecției sănătății elevului sportiv, respectării normelor de securitate și promovării sportului curat. 
Articolul 30. Perioada de instruire
(1) Anul de instruire în școala sportivă începe la data de 1 septembrie și se încheie la data de 31 august a anului calendaristic următor.
(2) Activitatea instructiv-sportivă se desfășoară pe parcursul întregului an de instruire inclusiv în perioada vacanțelor școlare, în conformitate cu planul de învățământ, programele de pregătire sportivă și calendarul competitional și include:
a) antrenamente;
b) competiții sportive;
c) cantonamente;
d) stagii de pregătire;
e) evaluări periodice ale nivelului de pregătire sportivă;
f) alte activități prevăzute de planurile de pregătire.
(2) Organizarea procesului de instruire se realizează în baza planului-cadru, programelor de pregătire sportivă și a documentelor de planificare aprobate în condițiile actelor normative.
(3) Activitatea instructiv-sportivă se desfășoară pe durata întregului an de instruire, ținând cont de particularitățile disciplinelor sportive, nivelul de pregătire al elevilor sportivi și calendarul competitional.
Articolul 31. Planificarea activității instructiv-sportive
(1) Activitatea instructiv-sportivă se organizează în baza:
a) planului de dezvoltare al instituției;
b) planului anual de activitate;
c) planului de învățământ;
d) programelor de pregătire sportivă;
e) planurilor anuale și periodice de pregătire elaborate de antrenori;
f) calendarului competițional.
 (2) Planul de dezvoltare al instituției se elaborează de director, se examinează de Consiliul profesoral și se aprobă de Consiliul de administrație. 
(3) Directorul monitorizează realizarea documentelor de planificare și dispune măsurile necesare pentru atingerea obiectivelor de pregătire sportivă.
Articolul 32. Planul de învățământ
(1) Procesul instructiv-sportiv se organizează în baza planului-cadru, aprobat de autoritatea administrației publice centrale de specialitate.
2) Planul-cadru stabilește cadrul general de organizare a procesului instructiv-sportiv, inclusiv domeniile de pregătire, volumul activităților și alte elemente necesare organizării instruirii sportive.
(3) În baza planului-cadru și a programelor de pregătire sportivă, Școala sportivă elaborează documentele interne necesare desfășurării activității instructiv-sportive.
 Articolul 33. Programele de pregătire sportivă
(1) Pregătirea elevilor sportivi se realizează în baza programelor de pregătire sportivă aprobate pentru disciplina sportivă respectivă practicată în cadrul Școlii sportive.
(2) Programele de pregătire sportivă stabilesc obiectivele, conținutul, etapele și cerințele procesului de instruire sportivă.
(3) Antrenorii elaborează planurile de pregătire pentru grupele pe care le coordonează, cu respectarea programelor prevăzute la alin.(1).
(4) Planificarea pregătirii sportive urmărește dezvoltarea graduală a capacităților motrice, tehnice, tactice și psihologice ale elevilor sportivi.
Articolul 34. Organizarea Grupelor de instruire
(1) În Școala sportivă activitatea instructiv-sportivă se organizează pe grupe de instruire, constituite în funcție de:
a) disciplina sportivă;
b) vârsta elevilor sportivi;
c) nivelul de pregătire;
d) starea de sănătate;
e) obiectivele procesului de pregătire.
(2) În cadrul Școlii sportive pot activa:
a) grupe de inițiere;
b) grupe de avansați;
c) grupe de performanță;
d) grupe pentru practicarea sportului adaptat.
(3) Constituirea grupelor de instruire, efectivul acestora și normele didactice se stabilesc în conformitate cu prevederile Hotărârii Guvernului nr. 53/2026 și ale actelor normative aplicabile.
Articolul 35. Orarul activităților instructiv-sportive
(1) Orarul activităților instructiv-sportive se elaborează ținând cont de planul de instruire, particularitățile disciplinelor sportive, programul elevilor sportivi și capacitatea bazei sportive.
(2) Orarul activităților instructiv-sportive se aprobă de directorul Școlii sportive.
(3) Modificarea temporară a orarului se efectuează de director, la propunerea motivată a antrenorului, cu respectarea cerințelor de siguranță și continuitate a procesului de instruire.
 Articolul 36. Accesul în bazele sportive
(1) Activitățile instructiv-sportive se desfășoară în bazele sportive aflate în administrarea Școlii sportive sau puse la dispoziție de alte persoane juridice, în condițiile legii.
(2) Accesul în bazele sportive publice se efectuează conform orarului și planului de instruire.
(3) Programul de desfășurare a pregătirii sportive și a competițiilor se stabilește de comun acord cu fondatorul sau, după caz, cu administratorul bazei sportive.
(4) Școala sportivă asigură utilizarea rațională, sigură și eficientă a bazelor sportive.
(5) Accesul în bazele sportive se face conform orarului și planului de învățământ, iar programul de desfășurare a pregătirii sportive, a competițiilor și altor activități de interes public se stabilește de comun acord cu fondatorul.
(6) Prestarea serviciilor contra plată pentru accesul în baza sportivă  nu va afecta activitatea educațională de bază și nu va limita accesul gratuit al elevilor încadrați în programele de instruire sportive.
  (7) .…………………..
 Articolul 37. Participarea la competiții și activități sportive 
(1) Școala sportivă organizează și participă la competiții sportive în conformitate cu calendarul competițional, programele de pregătire sportivă și obiectivele instituției.
(2) Participarea elevilor sportivi la competiții se realizează în baza nivelului de pregătire, stării de sănătate și recomandărilor antrenorului responsabil.
(3) Organizarea deplasărilor, cantonamentelor și altor activități sportive se efectuează cu respectarea legislației privind securitatea și protecția elevilor sportivi.

CAPITOLUL IV
SELECȚIA, ÎNSCRIEREA, INSTRUIREA ȘI ÎNCETAREA CALITĂȚII DE ELEV SPORTIV
Articolul 38. Statutul elevului sportiv
(1) Elev sportiv este persoana înscrisă în Școala sportivă, care participă la procesul instructiv-sportiv organizat conform programelor de pregătire sportivă și planurilor de instruire aprobate.
(2) Calitatea de elev sportiv se dobândește prin înscrierea în cadrul Școlii sportive, în condițiile prezentului Regulament și ale actelor normative aplicabile.
(3) Activitatea elevului sportiv se desfășoară cu respectarea principiilor educației, sportului curat, fair-play-ului, disciplinei sportive, protecției sănătății și interesului superior al copilului.
Articolul 39. Selecția elevilor sportivi
(1) Selecția elevilor sportivi în școlile sportive se desfășoară pe parcursul întregului an, în baza criteriilor și normelor specifice pentru disciplina sportivă.
(2) Selecția elevilor sportivi se realizează de către antrenori specializați în disciplina sportivă respectivă, în conformitate cu criteriile metodologice și cerințele stabilite pentru disciplina sportivă.
(3) În procesul de selecție se evaluează, după caz:
a) nivelul dezvoltării fizice;
b) capacitățile motrice;
c) aptitudinile specifice disciplinei sportive;
d) starea de sănătate;
e) motivația și interesul pentru practicarea sportului.
(4) Selecția elevilor sportivi se realizează cu respectarea principiilor egalității de șanse și nediscriminării.
Articolul 40. Înscrierea în Școala sportivă
(1) Înscrierea persoanelor în Școala sportivă se realizează în baza cererii depuse de persoana interesată sau de părintele/reprezentantul legal al acesteia, în cazul minorilor.
(2) Înscrierea elevilor în școlile sportive se efectuează numai în baza unui certificat medical eliberat de către medicul de familie, care atestă lipsa contraindicațiilor pentru practicarea activităților sportive.
(3) Vârsta minimă pentru înmatricularea elevilor în școlile sportive, la etapa începători, se stabilește în funcție de specificul ramurii de sport.
(4) Înscrierea elevilor sportivi se efectuează în limita capacității instituției, a numărului de locuri disponibile și a condițiilor de organizare a grupelor de instruire.
(5) Directorul Școlii sportive emite actul administrativ privind înscrierea elevului sportiv.
(6) Elevii sportivi înscriși în școlile sportive sunt legitimați de către federațiile sportive naționale pe probe de sport, în conformitate cu prevederile Legii nr. 110/2025 cu privire la educația fizică și sport, și înregistrați în Sistemul informațional de management al datelor din domeniul sportului.
Articolul 41. Dosarul elevului sportiv
(1) Pentru fiecare elev sportiv se întocmește un dosar individual, care conține documentele necesare evidenței și organizării procesului de instruire.
(2) Dosarul elevului sportiv poate include:
a) cererea de înscriere;
b) acordul părintelui sau reprezentantului legal, după caz;
c) date privind starea de sănătate, în condițiile legislației;
d) rezultatele evaluărilor sportive;
e) evidența participării la activități instructiv-sportive;
f) rezultatele obținute la competiții;
g) alte documente prevăzute de actele normative.
(3) Evidența și prelucrarea datelor cu caracter personal ale elevilor sportivi se realizează cu respectarea legislației privind protecția datelor cu caracter personal.
Articolul 42. Instruirea elevilor sportivi
(1) Instruirea elevilor sportivi se realizează de către antrenori specializați în disciplina sportivă respectivă.
(2) Activitatea de instruire include:
a) pregătirea fizică generală și specifică;
b) pregătirea tehnică;
c) pregătirea tactică;
d) pregătirea psihologică;
e) educarea disciplinei sportive și a spiritului de fair-play;
f) evaluarea progresului sportiv.
(3) Antrenorul asigură individualizarea procesului de pregătire în funcție de particularitățile de vârstă, nivelul de dezvoltare și potențialul sportiv al elevului.
Articolul 43. Evaluarea pregătirii elevilor sportivi
(1) Evaluarea pregătirii elevilor sportivi se realizează periodic, în conformitate cu programele de pregătire sportivă și criteriile stabilite pentru disciplina sportivă respectivă.
(2) Evaluarea urmărește:
a) nivelul dezvoltării calităților fizice;
b) însușirea procedeelor tehnice;
c) progresul individual;
d) participarea și rezultatele la competiții;
e) respectarea disciplinei sportive.
(3) Rezultatele evaluării se utilizează pentru stabilirea etapelor ulterioare de pregătire și repartizarea elevilor în grupele corespunzătoare nivelului de instruire.
Articolul 44. Drepturile elevului sportiv
Elevul sportiv înscris în grupa școlii sportive are dreptul:
a) să beneficieze, cu titlu gratuit, de toate facilitățile oferite de școala sportive; să beneficieze de un proces instructiv-sportiv organizat în condiții de siguranță;
b) să participe la activitățile sportive conform nivelului său de pregătire;
c) să fie tratat cu respect și fără discriminare;
d) să beneficieze de condiții adecvate pentru dezvoltarea aptitudinilor sportive;
e) să primească informații privind rezultatele și progresul său sportiv;
f) să participe la competiții și activități sportive în condițiile stabilite de instituție;
g) să fie premiați în funcție de performanțele obținute, conform Normelor financiare pentru activitate sportivă, aprobate prin Hotărârea Guvernului nr. 748/2025;
g) să beneficieze de protecția sănătății și securității în timpul activităților sportive.
Articolul 45. Obligațiile elevului sportiv
Elevul sportiv este obligat:
a) să demonstreze devotament față de Republica Moldova;
b) să respecte prezentul Regulament, regulamentul intern al instituției și cerințele antrenorului;
c) să participe regulat la activitățile instructiv-sportive;
d)  să poarte însemnele instituției pe care o reprezintă;
e) să manifeste disciplină, respect și comportament fair-play;
f) să respecte colegii, personalul instituției și adversarii în cadrul competițiilor;
g) să utilizeze cu grijă patrimoniul și echipamentele sportive;
h) să respecte normele de securitate și sănătate în timpul activităților sportive.
i)  să nu folosească metode și substanțe interzise care pot îmbunătăți performanța sportivă;

Articolul 46. Încetarea calității de elev sportiv
(1) Calitatea de elev sportiv încetează în următoarele cazuri:
a) la cererea elevului sportiv sau a părintelui/reprezentantului legal;
b) la finalizarea perioadei de instruire;
c) în cazul transferului la o altă instituție sportivă;
d) în cazul neparticipării nemotivate la procesul instructiv-sportiv;
e) în cazul încălcării grave sau repetate a prevederilor regulamentului intern;
f) absenței nemotivate de la cel mult 50% din antrenamentele din cadrul unui semestru;
g) încălcării reglementărilor antidoping;
h) în alte cazuri prevăzute de actele normative.
   (2) Încetarea calității de elev sportiv se dispune prin actul administrativ al directorului, cu   respectarea procedurilor stabilite.

CAPITOLUL IV
GRUPELE DE INSTRUIRE ȘI NORMELE DIDACTICE

Articolul 47. Grupele de începători
(1) Grupa de începători reprezintă nivelul inițial al structurii organizatorice a școlii sportive. În cadrul acestei grupe sunt admiși elevii sportivi declarați apți din punct de vedere medical, care manifestă aptitudini pentru practicarea ramurii de sport respective și îndeplinesc criteriile de selecție stabilite pentru disciplina vizată. 
(2) În componența grupei se includ, de asemenea, elevii sportivi selectați în urma participării la competițiile sportive organizate la nivel local, care și-au exprimat acordul de a participa la procesul de instruire din cadrul școlii sportive.
(3) Perioada de constituire și de completare a grupelor de instruire la nivelul începători, în primul an, este cuprinsă între 1 septembrie și 1 noiembrie. În perioada desfășurării procesului de instruire, grupele pot fi completate cu elevi sportivi cu aptitudini corespunzătoare.
(4) Volumul de instruire al elevilor sportivi din grupa de începători se stabilește în funcție de specificul disciplinei sportive, de nivelul de pregătire al elevilor sportivi selecționați și de soluțiile adoptate pentru constituirea normei didactice. La cererea în scris a antrenorului, grupa de începători poate fi normată cu 6-9 ore de instruire pe săptămână.
(5) Durata de instruire a grupei de începători este determinată de specificul disciplinei sportive, de vârstă și de nivelul de pregătire al elevilor.
(6) Orele grupei la etapa de instruire începători pot fi repartizate cel mult la doi antrenori, cu condiția stabilirii unei norme didactice minime de nouă ore săptămânal pentru fiecare grupă.

Articolul 48. Obiectivele procesului de instruire 
(1) Obiectivele procesului de instruire sunt următoarele:
a) constituirea unei grupe de instruire stabile;
b) dezvoltarea calităților/capacităților motrice și îmbunătățirea parametrilor funcționali, în raport cu vârsta și cu specificul probei sportive practicate;
c) cultivarea calităților fizice, morale și de caracter;
d) formarea competențelor stabilite în curriculumul probei sportive practicate;
e) educația antidoping și riscurile dopajului;
f) însușirea tehnicilor de bază în ramura de sport aleasă;
g) promovarea în grupa de avansați a elevilor sportivi care îndeplinesc cerințele de promovare și completarea grupei cu alți elevi sportivi selecționați.
(2) Elevii sportivi din grupele de începători sunt admiși la competiții cu acordul părinților/reprezentantului legal și doar dacă dispun de o pregătire fizică corespunzătoare.
(3) Pe măsura îndeplinirii de către elevii sportivi a cerințelor de pregătire, promovarea acestora în grupa de avansați se face în mod obligatoriu.

Articolul 49. Grupele de avansați.
(1) Grupa de avansați se constituie din elevii sportivi promovați din grupele de începători, precum și din elevii sportivi cu aptitudini deosebite pentru proba sportivă respectivă identificați după formarea grupei.
(2) Elevii sportivi din grupele de avansați nu pot depăși vârsta de 21 de ani, cu excepția persoanelor cu necesități speciale.
(3) Norma didactică a grupei de instruire la nivelul grupei de avansați poate fi repartizată cel mult la doi antrenori.
(4) Pe măsura îndeplinirii cerințelor de promovare, elevii sportivi pot fi promovați în grupa de performanță, indiferent de durata de pregătire prevăzută pentru grupa de avansați.

Articolul 50. Obiectivele procesului de instruire pentru grupa de avansați 
(1) Obiectivele procesului de instruire pentru grupa de avansați sunt următoarele:
a) sporirea nivelului de pregătire fizică generală și pregătire fizică specială;
b) aprofundarea procesului de instruire conform cerințelor curriculumului;
c) promovarea în grupa de performanță a elevilor sportivi care îndeplinesc cerințele de promovare și de educare antidoping, precum și completarea grupei cu alți elevi sportivi promovați din grupa de începători sau, după caz, selecționați;
d) îndeplinirea obiectivelor de performanță;
e) educația antidoping și riscurile dopajului.
(2) Elevii sportivi din grupa avansați participă, cu titlu obligatoriu, la cel puțin două competiții sportive organizate la nivel local, regional, național și internațional.
(3) Absolvenți ai școlilor sportive sunt considerați elevii sportivi care au îndeplinit cerințele programului de instruire pentru grupele de avansați.

Articolul 51. Grupele de performanță 
(1) Grupa de performanță se constituie din elevii sportivi promovați de la grupele de avansați și care sunt membri ai loturilor naționale, începând cu categoria de vârstă juniori și cadeți.
(2) Pentru completarea grupelor de performanță se admit membrii lotului național din ultimii doi ani sau sportivii care dețin cel puțin titlul de candidat în maeștri ai sportului ori un alt titlu superior.
(3) Grupele de performanță se aprobă de către autoritatea publică centrală de specialitate.
(4) Norma didactică pentru grupele de performanță pot fi repartizate după cum urmează:
a) la cel mult trei antrenori, cu condiția constituirii grupei din minimum șase elevi sportivi;
b) a cel mult doi antrenori, în cazul constituirii grupei din trei – cinci  elevi sportivi;
c) un singur antrenor, în cazul constituirii grupei de până la doi elevi sportivi.

Articolul 52.  Obiectivele procesului de instruire pentru grupele de performanță
(1) Obiectivele procesului de instruire pentru grupele de performanță sunt următoarele:
a) adaptarea procesului de instruire la cerințele activității sportive de performanță;
b) formarea competențelor stabilite în planurile individuale de pregătire a elevilor sportivi pentru proba sportivă practicată;
c) îndeplinirea obiectivelor de performanță stabilite în planurile individuale de pregătire;
d) promovarea elevilor sportivi în loturile naționale și, după caz, în secțiile și în școlile sportive de performanță;
e)  educația antidoping și riscurile dopajului.

Articolul 53. Instruirea persoanelor cu dizabilități
(1) Normativele privind numărul de elevi sportivi în grupe, vârsta, durata de pregătire, nivelurile de instruire pentru persoanele cu dizabilități se stabilesc conform specificului probei de sport, infrastructurii disponibile a școlii sportive și capacității personalului didactic.
(2) În cazul elevilor sportivi cu dizabilități se aplică procesul de instruire sportivă care se realizează în etape de pregătire prevăzute pentru elevii sportivi, în funcție de particularitățile individuale.
(3) Instruirea elevilor sportivi cu dizabilități este realizată de către antrenori, care pot fi asistați de personal didactic auxiliar, după caz.
(4) Fondatorul, în limita bugetului aprobat, asigură accesibilizarea infrastructurii școlii sportive, în vederea corespunderii și promovării instruirii sportive a persoanelor cu dizabilități.

CAPITOLUL V
PATRIMONIUL ȘI BAZA TEHNICO-MATERIALĂ
A ȘCOLII SPORTIVE

Articolul 54. Infrastructura și instalațiile sportive
(1) Infrastructura și instalațiile sportive ce aparțin Școlii de sport sau autorităților administrației publice locale pot fi puse la dispoziția persoanelor fizice sau juridice, cu respectarea programului și activităților instituțiilor de învățământ, precum și a regulamentelor de acces și utilizare a acestora.
(2) Accesul în bazele sportive publice se face conform orarului și planului de învățământ, iar programul de desfășurare a pregătirii sportive și a competițiilor se stabilește de comun acord cu fondatorul.
(3) Școala de sport poate avea în administrare clădiri, cămine, instalaţii inginereşti, biblioteci, laboratoare, ateliere, cantine, clinici, terenuri, gospodării ştiinţifico-didactice, echipamente, utilaje, mijloace de transport şi alte mijloace fixe şi circulante.
(4) Baza tehnico-materială a școlii sportive include utilajul, inventarul sportiv, echipamentul de reprezentare la competiții și cel de antrenament, echipamentul medico-sportiv de refacere după traume și efort, aparatul pentru testarea capacității de efort, precum și cel pentru testarea rapidă a acidului lactic și a glicemiei, inclusiv materiale consumabile.
(5) Școala sportivă poate deține unitate de transport pentru elevii sportivi, care se utilizează în scopuri de deplasare la competiții și cantonamente, de transportare a personalului tehnic, a bunurilor materiale, a echipamentului sportiv și a aparatajului la competiții, precum și pentru alte necesități legate de activitatea școlii sportive. Utilizarea unității de transport contrar destinației se sancționează în conformitate cu legislația.

CAPITOLUL VI
RESPECTAREA NORMELOR DE SECURITATE
ȘI IGIENICO-SANITARE

(1) Până la inițierea antrenamentelor, normele tehnicii securității se aduc la cunoștința elevilor sportivi de către antrenor.
(2) Verificarea stării tehnice a tuturor aparatelor, utilajelor și instalațiilor sportive se efectuează de către personalul tehnic.
(3) Controlul medical al elevilor sportivi este obligatoriu și se efectuează o dată la șase luni sau ori de câte ori este necesar, în conformitate cu legislația.
(4) Elevii sportivi din grupele de începători și de avansați prezintă certificatul medical de la medicul de familie la începutul anului școlar, iar elevii sportivi din grupele de avansați formate din membri ai loturilor naționale, precum și cei din grupele de performanță prezintă un certificat emis de către o instituție specializată în medicina sportivă.
(5) Elevii sportivi care nu au efectuat controlul medical periodic (pentru grupele de începători) și controlul medical specializat (pentru celelalte grupe de instruire) nu pot participa la orele de antrenament până la prezentarea certificatului medical și la validarea acestuia de către medicul responsabil, prin aplicare vizei medicale în registrul de evidență.
(6) Școala sportivă asigură respectarea normelor igienico-sanitare în cadrul instituției.
(7) Orele de antrenament desfășurate de către cadrele didactice în zilele de sâmbătă și duminică se includ în norma didactică, dacă sunt cuprinse în orarul de studii.













NOTĂ DE FUNDAMENTARE
la Decizia Consiliului raional  
nr. 3/__ din  ___________ 2026
Cu privire la aprobarea Regulamentului de organizare, 
funcționare și administrare a Școlii Sportive raionale Orhei

	   1. Denumirea autorului şi, după caz, a participanţilor la elaborarea proiectului:
Șef serviciul juridic  Mihail Bătrîncea

	2. Condiţiile ce au impus elaborarea proiectului de decizie şi finalităţile urmărite:
Parlamentul Republicii Moldova a aprobat Legea nr. 110/2025 privind educația fizică şi sportul. Conform dispozițiilor finale ale acestei legi, Guvernul Republicii Moldova a fost obligat să modifice actele normative în termen de 4 luni, pentru a asigura concordanța acestora și aplicarea corectă a legii. Astfel, prin  Hotărârea Guvernului nr. 53/2026 sa aprobat Regulamentului de organizare și funcționare a școlilor sportive. Conform pct. 8 al Hotărîrii, Școala sportivă își desfășoară activitatea în conformitate cu propriul statut și regulament de funcționare aprobate de către fondator, elaborate în conformitate cu prevederile prezentului Regulament. Prin urmare se impune aprobarea unui act administrativ normative care să corespundă noilor relații sociale. De asemenea, în cotextul noilor prevederi se impune și aprobarea  Nomenclatorul serviciilor contra plată prestate de Școala sportivă raională Orhei.                    .

	[bookmark: _GoBack]3. Principalele prevederi ale proiectului şi evidențierea elementelor noi:
Aprobarea Regulamentului de organizare, funcționare și administrare a Școlii Sportive raionale Orhe și a Nomenclatorul serviciilor contra plată prestate de Școala sportivă raională Orhei. 

	4. Modul de încorporare a actului în cadrul normativ în vigoare:
Temeiul legal al proiectul de decizie se încorporează în prevederile art. 43 alin. (1) lit. r) și art. 46 din Legea nr. 436/2006 privind administrația publică locală, Codul educației al Republicii Moldova nr. 152/2014, art.10 din Legea nr. 110/2025 cu privire la educația fizică și sport, pct.8 din Hotărârea Guvernului nr. 53/2026 pentru aprobarea Regulamentului de organizare și funcționare a școlilor sportive.  

	5. Avizarea şi consultarea publică a proiectului:
În scopul respectării prevederilor Legii nr. 239 din 13.11.2008 privind transparența în procesul decizional, proiectul de decizie este publicat pentru transparență pe pagina web oficială a Consiliului raional Orhei www.or.md, la data de 01.08.2026.

	6. Constatările expertizei juridice:
Proiectul a fost supus expertizei juridice pentru corespunderea normelor legislative, de către serviciul juridic.




Autor: Șef serviciul juridic                                     Mihail Bătrîncea




image1.png




image2.jpeg




image3.jpeg




